**РЕЗЮМЕ**

**НА ГОДИШЕН ДОКЛАД ЗА ИЗПЪЛНЕНИЕТО НА ОП “РАЗВИТИЕ НА КОНКУРЕНТОСПОСОБНОСТТА НА БЪЛГАРСКАТА ИКОНОМИКА” 2007-2013 за 2012 г. (ОП „КОНКУРЕНТОСПОСОБНОСТ“ 2012 г.)**

**I. Основни параметри**

Съгласно чл. 67 на Регламент на ЕК № 1083/2006 годишният доклад за напредъка в изпълнението на Оперативна програма „Развитие на конкурентоспособността на българската икономика“ 2007-2013 съдържа информация относно осъществения напредък в изпълнението на оперативната програма и приоритетните оси спрямо техните специфични, проверяеми цели, включително с количествено изразени стойности, когато е приложимо.

**Тази информация се съдържа в Раздел 2 на Доклада: ОБЩ ПРЕГЛЕД НА ИЗПЪЛНЕНИЕТО НА ОПЕРАТИВНАТА ПРОГРАМА/ 2.1 Постигнати резултати и анализ на напредъка.**  Разделът включва анализ на качеството на изпълнение **-** постигнатите резултати, измерени посредством материални и финансови показатели, вкл. анализ на качеството на осъществения напредък по отношение на първоначално поставените цели, предоставената подкрепа по отношение на целевите групи на програмата, като внимание е обърнато и на приноса на оперативната програма към Лисабонския процес, вкл. за постигане на целите, посочени в член 9, параграф 3 от Регламент (ЕО) № 1083/2006.

**II. Постигнати резултати – информация за постигнатия материален и финансов напредък в изпълнението на ОП „Конкурентоспособност“ през 2012 г.:**

* От началото на изпълнението на оперативната програма до 31.12.2012 г. са извършени окончателни плащания по 746 договора в размер на 186 974 702.10 лв. (€ 95 600 113.56). В резултат от изпълнението на процедурите за предоставяне на безвъзмездна финансова помощ по ОП „Конкурентоспособност“ през 2012 г. са създадени общо 1371 работни места, в т. ч. 611 за жени и 760 за мъже. Общо в подкрепените предприятия през 2012 г. са създадени инвестиции в размер на 116 676 044.87 евро, в т.ч: 4 168 282.86 евро в микро предприятия; 23 431 951.97 евро в малки предприятия; 31 692 036.30 евро в средни предприятия и 57 383 773.73 евро в големи предприятия. През 2012 г. са изпълнени общо 351 проекта в подкрепа на бизнеса, предприемачеството и новите технологии и са изпълнени общо 159 инвестиционни проекта.
* В резултат от предоставената подкрепа **по Приоритетна ос 3 „Финансови ресурси за развитие на предприятията”** през 2012г. по „Инструмент за промотиране на предприемачеството и предоставяне на първоначално финансиране“ са подкрепени 20 стартиращи предприятия, от които 18 микро и 2 малки предприятия със стойност на инвестициите 570 707 евро за микро и 227 265 евро за малки предприятия. По инструмент „Гаранции, покриващи загуби на портфейл от заеми“ са подкрепени 1388 предприятия, от които 895 микро, 390 малки и 103 средни предприятия със стойност на отпуснатите заеми съответно 29 542 988 евро за микро, 29 745 467 евро за малки и 29 587 558 евро за средни предприятия.
* **В т. 2.1.6. от Годишния доклад е изпълнението на Индикативната годишна работна програма за 2012 г., в т.ч.:**

- *Обявени процедури, включени в ИГРП за 2012 г. –* ***5******процедури*** *с обща стойност на безвъзмездната финансова помощ* ***261 млн. евро****;*

*- Актуализиране на Индикативната годишна работна програма (ИГРП) за 2012 г. и процедури от ИГРП за 2011 г., които не са обявени, включително информация относно причините за това.*

* **В доклада е включена и информация за прилагане на правилото „80% за малки и средни предприятия към 20% за големи предприятия от общия бюджет, предвиден по Приоритетни оси 1 и 2 на оперативната програма**,а именно:

**По отношение на Приоритетна ос 1 „Развитие на икономика, базирана на знанието и иновационните дейности“:**

През 2012 г. по приоритетната ос са договорени средства за микро, малки и средни предприятия на стойност 95 846 481.72 лв. (€ 49 006 279.64) и 38 156 308.21 лв. (€ 19 509 309.85) за големи предприятия. Към 31.12.2012 г. договорените средства по оста са както следва:

• Микро, малки и средни предприятия - 123 463 011.20 лв. (€ 63 126 603.54)

• Големи предприятия - 55 377 407.61 лв. (€ 28 314 453.22)

По този начин от предвидените по приоритетната ос средства за големи предприятия остава сума в размер на 13 824 106.38 евро, а за микро, малки и средни предприятия - 45 091 227.20 евро.

**По отношение на Приоритетна ос 2 „Повишаване ефективността на предприятията и насърчаване развитието на благоприятна бизнес среда“:**

През 2012 г. по приоритетната ос са договорени средства за микро, малки и средни предприятия на стойност 265 531 988.17 лв. (€ 135 766 432.24) и 89 723 710.65 лв. (€ 45 875 708.48) за големи предприятия. Към 31.12.2012 г. договорените средства, след приспадане на наложена плоска финансова корекция по оста, са както следва:

* Микро, малки и средни предприятия - 518 272 091.74 лв. (€ 264 992 377.41)
* Големи предприятия - 211 488 163.44 лв. (€ 108 133 839.57)
* Изграждане на газова връзка България – Сърбия - 91 893 567.26 лв. (€ 46 985 155.57)

Договорените средства за големи предприятия са 20.44 % от бюджета на оста.**III. Основни проблеми и предприети мерки за разрешаването им**

* С цел ускоряване на процесите на оценка, изпълнение, верификация и плащане към крайните бенефициенти и оптимизиране на управлението на ОП „Конкурентоспособност“ през 2012 г. бяха извършени структурни промени в управлението на оперативната програма. С ПМС № 80 от 23.04.2012 г. за изменение и допълнение на нормативни актове на Министерския съвет (обн. ДВ, бр. 33 от 2012 г., в сила от 1.05.2012 г.) дирекция „Европейски фондове за конкурентоспособност“ в МИЕТ и Главна дирекция „Конкурентоспособност и иновации“ в ИАНМСП се обединиха в една структура – Главна дирекция „Европейски фондове за конкурентоспособност“ на МИЕТ. По този начин бе закрито Междинното звено, а функциите на Управляващ орган се осъществяват от новата административна структура – Главна дирекция „Европейски фондове за конкурентоспособност“ (ГД ЕФК).
* През 2012 г. бяха предприети мерки за оптимизиране на структурите и процедурите за намаляване на административната тежест и премахване на трудностите пред българските предприятия в процеса на подготовка, кандидатстване и изпълнение на финансираните по ОПК проекти. Бе въведена възможност за електронно кандидатстване с обявяването на процедура „Развитие на приложните изследвания в изследователските организации в България”, която предостави възможност проектните предложения да бъдат подавани и по електронен път, като кандидатите могат да избират дали да кандидатстват по традиционния ред или електронно. Също така през 2012 г., с обявяването на процедура „Енергийна ефективност и зелена икономика“, пилотно бяха изнесени извън администрацията процесите по оценка и последващ мониторинг и верификация на проектите, финансирани по линия на изпълняваната съвместно с Европейската банка за възстановяване и развитие (ЕБВР) процедура.
* През 2012 г. Комитетът за наблюдение на оперативната програма оправомощи Управляващия орган:

1) да взема последващи целесъобразни решения на колективен и индивидуален принцип за удължаване сроковете на сключени договори за безвъзмездна финансова помощ по приоритетни оси 1, 2, 4 и 5 на ОПК при спазване на правилото N+3/N+2 съгласно изискванията на чл. 93 от Регламент (ЕО) № 1083/2006 и тези действия следва да се третират като допустимо изменение на вече одобрени критерии от страна на КН по действащи процедури за безвъзмездна финансова помощ;

2) съгласно наличните средства по съответната приоритетна ос и съгласно качеството на постъпилите проектни предложения, преминали успешно всички етапи на оценка, за които не е достигнало финансиране, да увеличава бюджета на процедурите обявени в периода 2011 – 2013 г., включително и с над 50%, както и да сключва допълнителни договори за предоставяне на безвъзмездна финансова помощ, и тези действия следва да се третират като допустимо изменение на вече одобрени критерии от страна на Комитета за наблюдение по действащи процедури за безвъзмездна финансова помощ.

* С Решение на Европейската комисия № C (2012) 5768/10.08.2012 г. бяха одобрени предложените през 2011 г. от страна на УО на ОП „Конкурентоспособност“ промени в оперативната програма, а именно:

*-* **Промяна в допустимите бенефициенти** по индикативна операция 1.2.1. „Създаване на нова и укрепване на съществуваща про-иновативна инфраструктура”, област на въздействие 1.2. „Подобряване на про-иновативната инфраструктура” **чрез определяне на конкретен бенефициент по отношение на дейностите, свързани с изграждането на научно-технологичния парк**. В резултат на извършената промяна през 2012 г. бе обявена процедура за директно предоставяне на безвъзмездна помощ „Създаване на научно-технологичен парк“ с конкретен бенефициент „София Тех Парк“ ЕАД.

- **Допускане на възможност** в рамките на Приоритетна ос 1 „Развитие на икономика, базирана на знанието и иновационните дейности” **да се финансират иновации, които не са разработени от кандидатите**;

**- Обединяване на индикативни операции 2.3.1. и 2.3.2.** в една - 2.3.1. ”Въвеждане на енергоспестяващи технологии в предприятията и подкрепа за инвестиции в зелена индустрия”.

- **Преформулиране на Област на въздействие 3.2.** „Подкрепа за създаване или разширяване на дейността на мрежи от бизнес ангели в България” **в „Подкрепа за инициативи, свързани с дейността на Фонда за промотиране на предприемачеството”**, създаден в рамките на индикативна операция 3.1.3., тъй като трансферът на предвидените ресурси към Фонд за промотиране на предприемачеството (Seеd fund) ще окаже по-голямо въздействие и ще увеличи ефекта от дейността му.

- **Актуализиране на индикаторите и категориите разходи** по ОП „Конкурентоспособност”;

**- Разширяване на обхвата и увеличаване на ресурса на област на въздействие 2.3.** „Въвеждане на енергоспестяващи технологии и използването на възобновяеми енергийни източници” **чрез включването на нова индикативна операция 2.3.2 „Подобряване на енергийната инфраструктура”** с пренасочване на финансови средства за изпълнение на тази операция в размер на 48 000 000 евро.В резултат на одобрената промяна, през 2012 г. е обявена процедура на директно предоставяне на безвъзмездна финансова помощ „Изграждане на междусистемна газова връзка България – Сърбия“ с общ бюджет от 48 млн. евро.

* **В т. 2.1.6.9 и 2.1.6.10 от Годишния доклад за 2012 г. е представена подробна информация относно установените процедури и постигнатите резултати в процеса на обжалване от страна на бенефициентите и при разрешаване на констатирани случаи на нередности.**
* **Информация относно финансовото изпълнение на ОП „Конкурентоспособност“** се съдържа както в Раздел 2 „Общ преглед на изпълнението на Оперативната програма“, така и в Раздел 3 „Изпълнение по приоритети“. **Раздел 3 от доклада разглежда в подробности изпълнението по Приоритети** спрямо техните специфични, проверяеми цели, включително анализ на качеството на изпълнение и срещани значителни проблеми и предприети мерки за разрешаването им, както следва:

**По Приоритетна ос 1 „Развитие на икономика, базирана на знанието и иновационните дейности“:**

През 2012 г. са сключени общо 263 договора със стойност на предоставената безвъзмездна финансова помощ 134 378 105.73 лв. (€ 68 707 488.36), което представлява 75,13% от стойността на договорените средства по Приоритетна ос 1 от стартирането на оперативната програма до 31.12.2012 г.

Към края на отчетния период договорената безвъзмездна финансова помощ представлява 43.40% от общия бюджет на приоритетната ос, като изплатените средства (авансови, междинни и окончателни плащания) възлизат на 3,7 % от общия бюджет.

**По Приоритетна ос 2 „Повишаване ефективността на предприятията и насърчаване развитието на благоприятна бизнес среда“:**

През 2012 г. са сключени общо 593 договора със стойност на предоставената безвъзмездна финансова помощ в размер на 448 663 101.72 лева (€ 229 401 320.03), което представлява 54,52 % от стойността на договорените средства по Приоритетна ос 2 от стартирането на оперативната програма.

Данните за постигнатия финансов напредък по Приоритетна ос 2 на ОП „Конкурентоспособност” към 31.12.2012 г. показват, че към края на отчетния период договорената безвъзмездна финансова помощ представлява 79.54 % от общия бюджет на приоритетната ос, като изплатените средства (авансови, междинни и окончателни плащания) възлизат на 23,31 % от общия бюджет.

**По Приоритетна ос 3 „Финансови ресурси за развитие на предприятията“:**

През 2012 г. бе осъществено прехвърлянето на допълнителен ресурс от 150 млн.евро към Приоритетна ос 3, чрез което се създаде нов дългов инструмент - финансов инструмент, предоставящ финансиране чрез споделяне на риска (FRSP). Инструментът е предназначен за съфинансиране на нови банкови кредити от страна на „Джереми България” ЕАД, посредством предоставяне на безлихвени заеми за приблизително половината от размера на одобрените заеми за малки и средни предприятия и ще допринесе за ефективно намаляване на лихвеното равнище с около 50% по отпуснатите кредити по заеми към бизнеса в България. Първите оперативни споразумения с първите 4 избрани финансови посредника по инструмента бяха сключени към края на отчетния период (на 21.12.2012 г.). Общата стойност на договорения размер на средствата по линия на ОП „Конкурентоспособност“ с четирите банки възлиза на 130 млн. евро и се очаква то да доведе до създаване на общ портфейл от кредити на стойност 260 млн. евро за подкрепа на приблизително 3300 предприятия.

Към 31.12.2012 г. общият размер на разплатените средства от УО по Приоритетна ос 3 на ОП „Конкурентоспособност“ възлиза на 349 млн. евро.

Броят финансирани предприятия по Приоритетна ос 3 към 31.12.2012 г. е както следва:

По инструмент „Гаранции, покриващи загуби на портфейл от заеми“ са предоставени 1 497 кредита на 1388 МСП. Стойността на кредитите е 88 876 013 евро. По „Инструмент за промотиране на предприемачеството и предоставяне на първоначално финансиране“ са направени инвестиции в 20 предприятия, усвоените средства по инструмента са на стойност 2.1 млн. евро.

* **Предоставянето на информация и осъществяването на дейности, свързани с осигуряване на публичност** от страна на УО и МЗ по ОП „Конкурентоспособност“ са разгледани в детайли в **Раздел 7 „Информиране и публичност“**.

През 2012 г. бяха проведени две национални информационни кампании за представяне на възможностите и условията за кандидатстване по процедура „Енергийна ефективност и зелена икономика“, изпълнявана съвместно с ЕБВР. В двете информационни кампании взеха участие над 1200 представители на бизнеса, консултантски организации и енергийни одитори.

* В заключение, **в Раздел 8**, са представени резултатите от извършени през отчетния период **одити на оценка на съответствието на Управляващия орган и на Междинното звено преди сливането им в единен орган.**